Diari Oficial de la Generalitat Valenciana


Sumari del DOGV 2745, del 10-05-1996 (1996/838172)

RESOLUCIÓ de 11 de març de 1996, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la que s'acorda tenir per incoat l'expedient de delimitació de l'entorn de protecció de l'Església Concatedral de Sant Nicolau de Bari d'Alacant.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2745

Data del DOGV
:   10-05-1996

Secció del DOGV
:   ALTRES DISPOSICIONS

Número del document
:   1996/838172


Data del document
:   11-03-1996

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIó de 11 de març de 1996, de la Direcció General de Patrimoni Artístic de la Conselleria de Cultura, Educació i Ciència de la Generalitat Valenciana, per la que s'acorda tenir per incoat l'expedient de delimitació de l'entorn de protecció de l'Església Concatedral de Sant Nicolau de Bari d'Alacant.   
Atés que per Ordre de 15 de juny de 1974 (BOE 30.08.74) es va declarar monument historicoartístic l'Església Concatedral de Sant Nicolau de Bari, d'Alacant.  
Vist l'informe del Servei de Patrimoni Arquitectònic i Mediambiental favorable a la incoació de l'expedient de delimitació de l'entorn de protecció d'aquest monument.  
Atés el que es disposa en l'article 9 de la Llei 16/1985, de 25 de juny, del Patrimoni Històric Espanyol, i en l'11 del Reial Decret 111/1986, de 10 de gener, per al desenvolupament parcial de la dita llei, modificat per Reial Decret 64/1994, de 21 de gener, la Direcció General de Patrimoni Artístic ha resolt:  
1. Incoar expedient de delimitació de l'entorn de protecció de l'Església de Sant Nicolau de Bari, d'Alacant.  
L'entorn de protecció queda delimitat en els annexos adjunts a aquesta resolució.  
2. Seguir amb la tramitació de l'expedient, segons les disposicions vigents.  
3. Comunicar aquesta resolució a l'alcalde-president de l'Ajuntament d'Alacant i fer-li saber que, d'acord amb el que s'estableix en l'article 19, en relació amb l'article 11 de la Llei 16/1985, de 25 de juny, del Patrimoni Històric Espanyol, la realització d'obres en aquesta zona haurà de ser autoritzada per la Direcció General de Patrimoni Artístic.  
4. Que, d'acord amb el que es disposa en l'article 12.2 del Reial Decret 111/1986, de 10 de gener, per al desenvolupament parcial de la Llei 16/1985, modificat pel Reial Decret 64/1994, de 21 de gener, es notifique aquesta resolució als interessats, als efectes escaients.  
5. Que aquesta resolució amb els seus annexos es publique en el Diari Oficial de la Generalitat Valenciana i en el Butlletí Oficial de l'Estat.  
Cosa que es fa pública als efectes escaients.  
València, 11 de març de 1996.- La directora general de Patrimoni Artístic: Carmen Pérez García.  
ANNEX I  
Motivació de la delimitació proposada  
El criteri general seguit per a la delimitació de l'entorn de protecció de l'Església Concatedral de Sant Nicolau de Bari, consisteix a incloure dins la seua àrea els següents elements urbans:  
- Parcel·les que limiten directament amb la que ocupa el Bé d'Interés Cultural (BIC), podent afectar alhora tant visualment com físicament qualsevol intervenció que s'hi realitze.  
- Parcel·les que donen al mateix espai públic que el BIC i que constitueixen el seu entorn visual i ambiental immediat, i en què qualsevol intervenció que s'hi realitze pot suposar una alteració de les condicions de percepció que hi ha o del caràcter de l'espai urbà.  
- Espais públics en contacte directe amb el BIC i les parcel·les enumerades abans i que constitueixen part del seu ambient urbà immediat.  
- Edificacions o qualsevol element del paisatge urbà que, encara que no tenint una situació d'immediatesa amb el BIC, n'afecten de forma fonamental la percepció.  
ANNEX II  
àrea de protecció  
A) Descripció literal de la delimitació  
- Origen: eix del carrer de la Verge de Betlem.  
- Sentit: horari.  
- Línia delimitadora: des de l'origen A al carrer de la Verge de Betlem, la línia continua fins a la intersecció de la prolongació de la mitgera del número 22 del carrer de Sant Nicolau, continua per l'interior de la mitgera entre aquesta casa i el número 20 del carrer de la Verge de Betlem, fins que es troba amb la número 1 del carrer de Montengón; d'ací continua fins a l'est i gira al seu encontre amb la casa número 3 d'aquest carrer, ix al carrer creuant-lo fins a l'encontre amb la mitgera de les cases números 6 i 8, per l'interior de l'illa de cases discorre per les mitgeres est de les cases números 14, 12, 10, 8, 6 i 4 del carrer de Sant Nicolau; gira a la mitgera d'aquesta casa, comuna al número 2, creua el carrer de Sant Nicolau i entra per la mitgera nord de la número 1, segueix per l'interior de l'illa de cases a la mitgera sud de les cases números 22, 20, 18, 16, 14 i 12 (antic 18) del carrer de Miguel Soler. Creua el carrer de MuÑoz, entra per la mitgera oest de les cases números 3 i 5, segueix per l'interior de les mitgeres de les cases números 4 de la plaça i 10 del carrer de Miguel Soler, ix per la prolongació de la mitgera comuna a les cases números 10 i 8 del carrer de Miguel Soler, creua el carrer, entra per la mitgera oest de la casa número 9 de Miguel Soler, segueix per l'interior de l'illa de cases i ix al carrer de Sant Josep per la mitgera oest de la casa número 6, comuna amb la número 4, segueix a eix del carrer de Sant Andreu fins que es troba amb la de Sant Isidre; ací entra per la mitgera oest de la casa número 11 del carrer de Llauradors, continua per l'interior de l'illa fins a la mitgera nord de la casa número 11 de Llauradors, creua el carrer, entra en la mitgera nord de la número 14 de Llauradors; per l'interior de l'illa de cases ix al carrer de Tarifa, entra per la mitgera nord del número 2 del mateix carrer, per l'interior de l'illa de cases segueix la mitgera nord de les cases del carrer de Sant Pasqual, números 5, 7, 9 i 11, on gira al nord per la mitgera de la casa número 11 del carrer de Sant Nicolau, comuna amb la número 14 del carrer de la Verge de Betlem, fins que ix a aquesta última i arriba al punt d'origen A.  
B) Descripció gràfica  
S'adjunta plànol per a publicar-lo.